Neljä maljaa
Poculum necessitatis.
 Kun tarve tulee
 Niin juo silloin,
 Vaan, veikko, kuule,
 Tee se illoin!
 Tää malja on siis pakosta
 Se tulee aivan janosta.

 Poculum salubritatis.
 Kun sairas olet,
 Ota napsu!
 Niin terveeks’ tulet
 Kohta kostut,
 Tää malja on siis terveyden,
 Se poistaa pojes heikkouden.

 Poculum hilaritatis.
 Vaan sielus myöskin
 Katsoo maljaan,
 Ei tyydy sekään
 Yksin kaljaan,
 Tää malja tuo siis iloa,
 Tuo taivaan tytön rohtoa!

 Poculum Furoris.
 Nyt Furor kurja
 Yksin yökskö
 Tuo vimma hurja
 Kuivin jäiskö?
 Ei! maljan vaatii vimmakin,
 Tää malja on siis Furorin.

–[E. J. B]lo[m].

Lähde: Savo 8.8.1879.

E. J. Blom
Runot
Savo (sanomalehti)
1879